
	REPUBLIKA HRVATSKA
PRIMORSKO – GORANSKA ŽUPANIJA
OPĆINA PUNAT

	OPĆINSKI NAČELNIK



KLASA: 604-01/26-01/1
URBROJ: 2170-31-03/04-26-1
Punat, 17. rujna 2026. godine

Na temelju članka 12. Odluke o stipendiranju učenika i studenata („Službene novine Primorsko-goranske županije“ broj 30/18 i 28/23) općinski načelnik Općine Punat raspisuje

JAVNI NATJEČAJ
za dodjelu stipendija učenicima i studentima s područja Općine Punat
za školsku/akademsku godinu 2026./2027.

I.
	Pravo prijave na Javni natječaj za dodjelu stipendija imaju učenici srednjih škola i redoviti studenti koji ispunjavaju sljedeće uvjete:
1. ŠKOLSKI/AKADEMSKI USPJEH
1. da su državljani Republike Hrvatske;
1. da imaju prebivalište na području Općine Punat;
1. učenici I. razreda srednje škole - da su u 8. razredu osnovne škole ostvarili prosjek ocjena 4,7 na više;
1. učenici II. i viših razreda srednje škole - da su u prošloj školskoj godini ostvarili prosjek ocjena 4,5 na više;
1. studenti I. godine visokog učilišta - da su u 4. razredu srednje škole ostvarili prosjek ocjena 4,5 na više;
1. studenti II. i viših godina visokog učilišta - da su u prošloj akademskoj godini ostvarili prosjek ocjena 3,5 na više;
1. studenti koji se nalaze u 10% najuspješnijih studenata na pojedinoj studijskoj godini;
1. da nisu stariji od 26 godina na dan objave natječaja.
          
1. IMOVINSKI/SOCIJALNI STATUS
1. da su državljani Republike Hrvatske;
1. da imaju prebivalište na području Općine Punat;
1. da ispunjavaju jedan od sljedećih uvjeta:
2. da je član domaćinstva koje na temelju rješenja ostvaruje pravo na zajamčenu minimalnu naknadu ili su djeca samohranih roditelja ili bez roditelja,
2. da je dijete s poteškoćama u razvoju što dokazuje potrebnom dokumentacijom (nalaz i mišljenje tijela vještačenja ili potvrda Hrvatskog zavoda za socijalni rad ili rješenje o tjelesnom oštećenju ili druga dokumentacija kojom dokazuju oštećenje),
2. da su prihodi za jednočlano domaćinstvo do 351,72 €, dvočlano domaćinstvo do 464,53 €, tročlano domaćinstvo do 564,07 €, četveročlano domaćinstvo do 663,61 €, a ako domaćinstvo ima više od 4 člana cenzus prihoda za svakog člana uvećava se za 79,63 €.
1. DEFICITARNO ZANIMANJE
1. da su državljani Republike Hrvatske;
1. da imaju prebivalište na području Općine Punat;
1. da su upisani u programe za stjecanje zvanja koje se smatra deficitarnim zanimanjem na području Primorsko-goranske županije, a propisanih Odlukom o deficitarnim zanimanjima na području Općine Punat za školsku/akademsku godinu 2026./2027. KLASA:081-01/26-01/1, URBROJ:2170-31-03/04-26-28, objavljenoj na službenoj web stranici Općine Punat;
1. učenici I. razreda srednje škole - da su u 8. razredu osnovne škole ostvarili prosjek ocjena 3,5 na više;
1. učenici II. i viših razreda srednje škole - da su u protekloj godini obrazovanja ostvarili prosjek ocjena 3,5 na više;
1. studenti I. godine visokog učilišta - da su u 4. razredu srednje škole ostvarili prosjek ocjena 3,5 na više;
1. studenti II. i viših godina visokog učilišta - da su u protekloj godini obrazovanja ostvarili prosjek ocjena 3,0 na više;
1. studenti koji se nalaze u 10% najuspješnijih studenata na pojedinoj studijskoj godini,
1. da nisu stariji od 26 godina na dan objave natječaja.

II.
	Na natječaj se ne mogu prijaviti studenti koji:
· upisuju ponovo istu godinu studija, bez obzira je li riječ o istom ili drugom visokom učilištu,
· imaju upisano mirovanje obveza studenata u akademskoj godini za koju je raspisan natječaj.
III.
	 Stipendija za učenike iznosi 107,00 € mjesečno, za studente 160,00 € mjesečno, a za studente koji se nalaze u 10% najuspješnijih studenata na pojedinoj studijskoj godini iznosi 213,00 € mjesečno.
IV.
	Natječajni postupak provodi Jedinstveni upravni odjel i nakon isteka roka za podnošenje prijava, zapisnički utvrđuje učenike i studente koji ispunjavaju tražene uvjete.
	Lista učenika i studenata koji ispunjavaju tražene uvjete objavljuje se na oglasnoj ploči Općine Punat i na službenoj web stranici Općine Punat u roku od 15 dana od dana isteka roka za podnošenje prijava na Natječaj.
	Podnositelj prijave na Natječaj ima pravo podnijeti pisani prigovor na objavljenu Listu u roku od 8 dana, o kojem odlučuje općinski načelnik.
	Odluka općinskog načelnika po prigovoru je konačna.

V.
	Na temelju prijedloga Jedinstvenog upravnog odjela, a nakon proteka roka za podnošenje prigovora, općinski načelnik donosi Odluku o dodjeli stipendija.
           	Na temelju Odluke općinskog načelnika s učenikom/studentom sklapa se ugovor o stipendiranju na vrijeme od jedne školske/akademske godine.
	Ukoliko je učenik maloljetan, ugovor o stipendiranju u njegovo ime sklapa osoba koja ga zastupa sukladno zakonu kojim se uređuju obiteljski odnosi.






VI.
	Prijave na Natječaj podnose se na propisanim obrascima, a uz ispunjeni obrazac, potrebno je priložiti:
1. elektronički zapis ili uvjerenje o prebivalištu na području Općine Punat;
1. potvrdu o upisu u srednju školu, odnosno visoko učilište (izvornik), a ukoliko je mjesto studiranja u inozemstvu ovjereni prijepis potvrde na hrvatski jezik;
1. potvrdu o ostvarenom prosjeku ocjena prethodne obrazovne godine (izvornik ili ovjerena preslika); 
1. potvrdu da se student nalazi u 10% najuspješnijih studenata na pojedinoj studijskoj godini - ukoliko ne ispunjava traženi prosjek ocjena (izvornik ili ovjerena preslika);
1. potvrdu da student tijekom studiranja nije ponavljao godinu (izvornik ili ovjerena preslika),
1. presliku kartice računa ili potvrdu banke s podatkom o IBAN-u;
1. dokumentaciju kojom se dokazuje ispunjavanje uvjeta iz točke I. b) ovog Natječaja;

VII.
	Prijava na Natječaj s traženom dokumentacijom navedenom u točki VI. ovog Natječaja dostavlja se putem e-maila na adresu: pisarnica@punat.hr, osobnom dostavom u pisarnicu ili putem pošte na adresu Općina Punat, Novi put 2, 51521 Punat.

Krajnji rok za dostavu prijava je 19. listopada 2026. godine do 13 sati neovisno o načinu dostave. 

Prijave koje pristignu nakon 19. listopada 2026. godine, bez obzira na način dostave, smatraju se zakašnjelima.

Prijave s nepotpunom dokumentacijom i prijave koje nisu podnesene u propisanom roku neće se razmatrati, a dostavljena dokumentacija vratit će se podnositelju prijave.

                                                                                                             OPĆINSKI NAČELNIK
                                                                                                              Daniel Strčić, bacc.inf.,v.r.

